منتجب العانی

ابو فضل محمد بن حسن خدیجی مضری (متوفی 400ھ / 1009ء )، المُنتَجَب العانی ایک علوی شاعر تھے، جن کا تعلق نصیریہ باطنیہ فرقے سے تھا۔ وہ عباسی دور میں زندگی بسر کرتے تھے۔خير الدين الزركلي (2002)، الأعلام: قاموس تراجم لأشهر الرجال والنساء من العرب والمستعربين والمستشرقين (ط. 15)، بيروت: دار العلم للملايين، ج. 6، ص. 82
 سوانح حیات 
محمد بن الحسن المعروف بہ المنتجب العاني عراق کے شہر عانہ میں پیدا ہوئے، اگرچہ ان کی تاریخِ پیدائش نامعلوم ہے۔ ان کا تعلق شمالی عرب کی نمير قبیلے سے تھا اور وہ اپنی شاعری میں اس قبیلے سے نسبت پر فخر کرتے تھے۔ انھوں نے ابتدائی زندگی عانہ میں گزاری، پھر بغداد گئے اور وہاں سے حلب منتقل ہوئے، جہاں کچھ عرصہ مقیم رہے۔ بعد ازاں وہ اللاذقیہ کے پہاڑی علاقوں میں جا بسے، جو علوی نصیری فرقے کا گڑھ تھا۔

انھوں نے باطنی علوی عقائد کی تعلیم حسین بن حمدان الخصیبی سے حاصل کی اور اپنے زمانے کے بااثر علوی مبلغین میں شمار ہوتے تھے۔ ان کی شاعری میں بھی باطنی عقائد کی شدت جھلکتی ہے۔عمر فروخ، تاريخ الأدب العربي: من مطلع القرن الخامس الهجري إلى الفتح العثماني. الجزء الثالث. دار العلم للملايين - بيروت. الطبعة الرابعة - 1981، ص. 76
 شاعری 
منتجب العانی کی شاعری میں الشریف الرضي اور المتنبی کے اسلوب کا اثر ہے۔ ان کا کلام صوفیانہ وجدانی انداز کا حامل ہے، جس میں باطنی اصطلاحات اور رموز کا استعمال نمایاں ہے۔ ان کی شاعری کے اہم موضوعات میں آلِ بیت کی مدح، فخر، مرثیہ، غزل اور شراب شامل ہیں۔
ان کا ایک دیوان شعر منسوب ہے، جس کی صرف دو طویل قصائد محفوظ ہیں، جن میں تقریباً دو ہزار اشعار شامل ہیں۔
ان کے عقائد منفرد اور متنازع تھے۔
 وہ 17 صحابہ کو نبی مانتے تھے اور علی بن ابی طالب کو خدا کا درجہ دیتے تھے۔ ان کے ایک شعر میں ہے:

یہ علیؑ ہیں، پہچانو ان کو
یہ تمھارے معبود ہیں، سجدہ کرو اور قریب ہو جاؤ!
انھوں نے بعض اشعار میں حضرت عائشہؓ کی بھی توہین کی ہے۔عمر رضا كحالة، معجم المؤلفين. مكتبة المثنى، دار إحياء التراث العربي - بيروت. ج. 9، ص. 223عفيف عبد الرحمن، مُعجم الشعراء العباسيين. جروس برس - طرابلس. دار صادر - بيروت. الطبعة الأولى - 2000، ص. 303

 ایک اور قصیدے میں، بنی نمير قبیلے کے ایک سردار علی بن بدران کی مدح کرتے ہوئے وہ اپنے اور ان کے عقائد کی یگانگت بیان کرتے ہیں:

تمھارا معبود میرا معبود، تمھاری عبادت میری عبادت
میرے سجدے بھی تمھارے حجاب ہی کے لیے ہیں

اور یہ کہ ان کی معرفت کا دروازہ سلمان فارسی ہیں۔خير الدين الزركلي، ج. 82-83

 تحقیقی کام 
علوی نصیری مصنف ڈاکٹر اسعد علی نے ان پر تحقیق کی ہے اور ان کی پی ایچ ڈی کا مقالہ "فن المنتجب العاني وعرفانه" 1968ء میں شائع ہوا۔

 وفات 
المنتجب العانی چوتھی صدی ہجری کے اواخر میں وفات پا گئے۔
ان کا انتقال سنہ 400 ہجری میں ہوا۔خير الدين الزركلي. الأعلام. دار العلم للملايين - بيروت. الطبعة الخامسة - 2002. الجزء السادس، ص. 82-84

 حوالہ جات 

زمرہ:1010ء کی وفیات
زمرہ:1009ء کی وفیات
زمرہ:نصیری شخصیات
زمرہ:عہد عباسی کے شعرا
زمرہ:400ھ کی وفیات